ξενοδοχείο Hotel die kleine Sonne Rostock, Rostock, Γερμανία, εγγυημένα η χαμηλότερη τιμή!\nΑυτό το κατάλυμα (Hotel die kleine Sonne Rostock, Rostock) βρίσκεται στο κέντρο της πόλης, 15 λεπτά με το αμάξι από: Λιμένας του Rostock και Kerkhofhaus (κτίριο). Αυτό το κατάλυμα με σπα (ξενοδοχείο) απέχει 14,4 χλμ. από: Πάρκο IGA Park και 20,1 χλμ. από: Παραλία Warnemunde.\nΔιαμείνετε σε ένα από τα 48 δωμάτιά μας, τα οποία διαθέτουν τηλεοράσεις με επίπεδη οθόνη. Με τη δωρεάν ενσύρματη...\nΔιαμείνετε σε ένα από τα 48 δωμάτιά μας, τα οποία διαθέτουν τηλεοράσεις με επίπεδη οθόνη. Με τη δωρεάν ενσύρματη κι ασύρματη πρόσβαση στο ίντερνετ θα είστε πάντα online και για τη διασκέδασή σας προσφέρονται ακόμη καλωδιακά κανάλια. Τα ιδιωτικά μπάνια με ντουζιέρες διαθέτουν δωρεάν προϊόντα προσωπικής περιποίησης και πιστολάκια μαλλιών. Οι παροχές περιλαμβάνουν τηλέφωνα και γραφεία. Παρέχεται επίσης οροφοκομία καθημερινά.\nΧαλαρώστε στο πλήρως εξοπλισμένο σπα, όπου μπορείτε να απολαύσετε μασάζ, θεραπείες περιποίησης σώματος και θεραπείες περιποίησης προσώπου. Οι επιπλέον παροχές σε αυτό το ξενοδοχείο περιλαμβάνουν δωρεάν ασύρματο ίντερνετ και κατάστημα δώρων/περίπτερο με εφημερίδες.\nΠάρτε κάτι να φάτε από το μπαρ με σνακ/ντελικατέσεν ή μείνετε μέσα κι επωφεληθείτε από το room service (κατά τη διάρκεια συγκεκριμένων ωρών μόνο) σε αυτό το ξενοδοχείο. Ξεδιψάστε με το αγαπημένο σας ποτό στο μπαρ/lounge. Με επιπλέον χρέωση είναι διαθέσιμο πρωινό (σε μπουφέ) καθημερινά μεταξύ 6 π.μ. - 11 π.μ..\nΑποτελέσματα 8.7 από 12 σχόλια\nΠότε θα επιθυμούσατε να μείνετε στο Hotel die kleine Sonne Rostock?


Την Sikorsky Aircraft, κατασκευάστρια των Black Hawks, εξαγόρασε η Lockheed Martin ~ Greek-Tech\nΤην Sikorsky Aircraft, κατασκευάστρια των Black Hawks, εξαγόρασε η Lockheed Martin\nΗ αμερικανική αμυντική βιομηχανία Lockheed Martin ανακοίνωσε χθες, Δευτέρα, ότι συμφώνησε να εξαγοράσει τη Sikorsky Aircraft, κατασκευάστρια των δημοφιλών ελικοπτέρων Black Hawks, έναντι 9 δισ. δολ.\nΗ Lockheed Martin, η μεγαλύτερη προμηθεύτρια όπλων του αμερικανικού Πενταγώνου, διευκρίνισε ότι το καθαρό κόστος της συμφωνίας για την Sikorsky, αν συνυπολογιστούν δηλαδή τα φορολογικά οφέλη που θα προκύψουν από την εξαγορά, κυμαίνεται περί τα 7,1 δισ. δολάρια. Με αφορμή την εξέλιξη αυτή το Reuters επισημαίνει την κυριαρχία της Lockheed στην παγκόσμια βιομηχανία όπλων, διευρύνοντας την απόσταση που την χωρίζει από τις ανταγωνίστριές της Boeing και Northrop Grumman\nΗ Sikorsky, η οποία αποτελεί μονάδα κατασκευής ελικοπτέρων της United Technologies, αναμένεται να ανοίξει νέες, σημαντικές αγορές στο εξωτερικό για τη Lockheed, ο ετήσιος τζίρος της οποίας φθάνει τα 45 δισ. δολάρια. Σημειώνεται ότι η Sikorsky ανακοίνωσε πέρυσι τζίρο 7,5 δισ. δολ. επί συνολικών πωλήσεων 65 δισ. δολαρίων που είχε εμφανίσει η μητρική της, United Technologies.\nΣημειώνεται ότι η εξαγορά της Sikorsky είναι η μεγαλύτερη για τη Lockheed μετά από την εξαγορά της Martin Marietta αντί περίπου 10 δισ. δολ. πριν από δύο δεκαετίες.\nΗ Lockheed που κατασκευάζει μεταξύ άλλων τα μαχητικά αεροσκάφη F-35, πολεμικά πλοία και δορυφόρους, ανακοίνωσε επίσης αύξηση των πωλήσεων και των κερδών της το δεύτερο τρίμηνο του 2015 και επίσης ότι θα ξανασκεφθεί την πιθανή πώληση ή απόσχιση από τον κεντρικό κορμό του ομίλου του κλάδου παροχής υπηρεσιών και πληροφορικής, η αξία του οποίου εκτιμάται περί τα 6 δισ. δολάρια.


Αναστάσιος: ΙΕΡΟΣ ΝΑΟΣ ΑΓΙΟΥ ΑΝΔΡΕΟΥ ΕΓΛΥΚΑΔΟΣ ΠΑΤΡΩΝ ΙΕΡΑ ΠΑΝΗΓΥΡΙΣ\nΙΕΡΟΣ ΝΑΟΣ ΑΓΙΟΥ ΑΝΔΡΕΟΥ ΕΓΛΥΚΑΔΟΣ ΠΑΤΡΩΝ ΙΕΡΑ ΠΑΝΗΓΥΡΙΣ\nΤην Δευτέρα 29 Μαΐου 2017 με τις ευλογίες του σεπτού ποιμενάρχου μας κ.κ.ΧΡΥΣΟΣΤΟΜΟΥ η ενορία μας εορτάζει την μνήμη της Αυτοκρατόρισσας της Βασιλεύουσας ΑΓΙΑΣ ΥΠΟΜΟΝΗΣ ,μητέρας του Κων/νου Παλαιολόγου, τελευταίου τραγικού Βυζαντινού Αυτοκράτορα. Το δεξιό κλίτος του Ιερού Ναού μας είναι αφιερωμένο στην Αγία με αγιογραφίες από τον βίο της και εγκαινιασμένη Αγία Τράπεζα προς τιμήν Της.\nΔευτέρα : Πανηγυρική Θεία Λειτουργία με αρτοκλασία και θείον κήρυγμα. 7-10 π.μ.\nΣτο τέλος της Θείας Λειτουργίας θα τελεστεί επιμνημόσυνη δέηση για τους τελευταίους προμάχους της Κωνσταντινουπόλεως και θα γίνει αναφορά στο Χρονικό της Άλωσης της Πόλης, καθόσον η Αγία συνδέεται άμεσα με αυτό.\nΤο απόγευμα της Εορτής ώρα 6.30 μ.μ. θα ψαλλεί Ιερά Παράκλησις προς την Αγία Υπομονή.


Η κουζίνα του Balthazar (1973-1983): Ένωση Γραφιστών Ελλάδας\nΠΗΓΕΣ | ΕΚΔΟΣΗ | Η κουζίνα του Balthazar (1973-1983)\nΛίλα Παλαιολόγου - Βαγγέλης Πελέκης\nΣτις 325 σελίδες του βιβλίου παρουσιάζονται 277 δοκιμασμένες συνταγές από όλη την Ελλάδα και τον κόσμο, με ειδικό κεφάλαιο για την ινδική κουζίνα. Οι πρωτότυπες αυτές συνταγές έκαναν το εστιατόριο Balthazar διάσημο όταν πρωτοάνοιξε τις πόρτες του τον Σεπτέμβριο του 1973. Οι Αθηναίοι ακόμα μιλούν για τις γευστικές αλλά και κοινωνικές εμπειρίες που έζησαν εκεί. Στο χώρο κυριαρχούσαν οι προσωπικότητες των ιδιοκτητών: της Καίη Τσιτσέλη και του Νίκου Παλαιολόγου. Συγγραφέας η πρώτη, με διεθνή ακτινοβολία (κρατικό βραβείο διηγήματος 1999), κοσμοπολίτης, Μυκονιάτης στην καταγωγή ο δεύτερος, έκαναν μαζί ένα εκρηκτικό συνδυασμό. Το εγχείρημά τους να στήσουν το Balthazar, ένα εστιατόριο υψηλών προδιαγραφών και πρωτότυπων γεύσεων, βρήκε ανταπόκριση στην αστική τάξη της Αθήνας ενώ ταυτόχρονα έδωσε στέγη σε καλλιτέχνες και διανοούμενους της μεταπολίτευσης. Το πνεύμα αυτό μεταφέρεται και στο βιβλίο που εκτός από τις ενδιαφέρουσες συνταγές διανθίζεται και με φωτογραφίες από δεκάδες μοναδικά έργα τέχνης καλλιτεχνών-θαμώνων του εστιατορίου αλλά και με ιδιαίτερα αντικείμενα από τις συλλογές του συλλέκτη Νίκου Παλαιολόγου. Έργα του Αλέξη Ακριθάκη, του Μίνου Αργυράκη, του Περικλή Βυζάντιου, του Γιάννη Γαΐτη, του Τάκη, του Paolo Colombo, του Γιάννη Τσαρούχη, του Κοσμά Ξενάκη, του Θέμου Μάιπα και πολλών άλλων καλλιτεχνών εμφανίζονται τις σελίδες του βιβλίου.\nΗ συνάδελφος Λίλα Παλαιολόγου, κόρη των ιδρυτών του εστιατορίου και ο σύζυγός της Βαγγέλης Πελέκης ξεκίνησαν την προσπάθεια της έκδοσης από το 2003 όταν ακόμα ο Νίκος Παλαιολόγος ζούσε, μιας και βρέθηκε στα χέρια τους ένας ολόκληρος κόσμος από φωτογραφίες, κείμενα, άρθρα, επιστολές, συνταγές, όλα γύρω από το Balthazar.\nΜαγείρεψαν μαζί με το Νίκο, δοκίμασαν, διόρθωσαν και δέκα χρόνια μετά κυκλοφορεί το βιβλίο. Ο σχεδιασμός έγινε από τη Λίλα Παλαιολόγου ενώ τα κείμενα τα έγραψαν\nμαζί με το Βαγγέλη Πελέκη. Στην εισαγωγή παρατίθενται κείμενα των Καίη Τσιτσέλη,\nΛίλας Παλαιολόγου, Edmund Keeley, Παναγιώτη Παπαϊωάννου, Προκόπη Δούκα, Francoise Arvanitis, Κerin Hope, Μαρίνας Ηλιάδη και Jean Bernier, Νίκης Καναγκίνη, Έρσης Σωτηροπούλου, Βαγγέλη Πελέκη, Νίκου Παλαιολόγου και ένα ποίημα της Αγγλίδας ποιήτριας Ruth Padel, όλοι μάρτυρες αυτού του μύθου!\nPosted by Prospero at 1:10 π.μ.


Paraktios.gr » ΣΥΛΛΟΓΟΣ ΥΠΑΛΛΗΛΩΝ ΠΕΡ.ΑΤΤΙΚΗΣ: 14 εκατ. ευρώ για επικοινωνιακή προβολή στις περιφέρειες, όταν το κράτος δίνει 9 εκατ. ευρώ για ΜΕΘ! (πίνακας)\nΣΥΛΛΟΓΟΣ ΥΠΑΛΛΗΛΩΝ ΠΕΡ.ΑΤΤΙΚΗΣ: 14 εκατ. ευρώ για επικοινωνιακή προβολή στις περιφέρειες, όταν το κράτος δίνει 9 εκατ. ευρώ για ΜΕΘ! (πίνακας)\nΣτα 14 εκατομμύρια ευρώ ανέρχονται οι δαπανές για επικοινωνιακούς σκοπούς μιας σειράς από Περιφερειών της χώρας, όπως καταγγέλλει ο Σύλλογος Υπαλλήλων Περιφέρεια Αττικής την ίδια στιγμή που υπάρχουν τεράστιες ανάγκες για την κάλυψη υγειονομικών υποδομών για την αντιμετώπιση του κορωνοϊού. Συγκεκριμένα στην ανακοίνωση του, ο ΣΥΠΑ σημειώνει:


Τον Αύγουστο ολοκληρώνονται οι κοπές δέντρων στην Χαλκιδική\nΑρχική Επιλεγμένα Τον Αύγουστο ολοκληρώνονται οι κοπές δέντρων στην Χαλκιδική\n6 Αυγούστου 2019 - 14:21\nΜέσα στον Αύγουστο αναμένεται να ολοκληρωθούν οι κοπές των δέντρων, στην Χαλικιδική. Δέντρα που έπεσαν ή κρίθηκαν επικίνδυνα μετά τα έντονα καιρικά φαινόμενα της 10ης Ιουλίου, που έπληξαν την Χαλκιδική.\nΑυτό τονίζει ο επικεφαλής του τμήματος Πολιτικής Προστασίας της Περιφέρειας Κεντρικής Μακεδονίας, Μπάμπης Στεργιάδης.\nΠαρότι οι ρυθμοί της καθημερινότητας έχουν επανέλθει στο φυσιολογικό, το έργο της αποκατάστασης συνεχίζεται. Οι κομμένοι κορμοί απομακρύνονται από δημόσια, αγροτικά και δασικά δίκτυα.\n«Την ίδια στιγμή, ξεκινάμε και τη διαχείριση των απορριμμάτων. Φερτών υλικών και υλικών κατεδαφίσεων που συγκεντρώνονται σε δημοτικό χώρο σε κάθε δημοτικό διαμέρισμα.\nΗ διαδικασία αυτή θα γίνει λογικά εντός του Σεπτεμβρίου. Στα τέλη του ίδιου μήνα αναμένεται να ολοκληρωθούν και οι καθαρισμοί των ρεμάτων», επισημαίνει ο κ. Στεργιάδης.\nΣε ότι αφορά τον κίνδυνο εκδήλωσης πυρκαγιάς στη Χαλκιδική, αναφέρει ότι δεν είναι αυξημένος αυτές τις μέρες.\nΩστόσο σημειώνει ότι την Πέμπτη μπορεί να αλλάξουν κατεύθυνση οι άνεμοι. Σε κάθε περίπτωση, η Πολιτική Προστασία ενημερώνεται διαρκώς για τις καιρικές συνθήκες.\nΗ Περιφέρεια Κεντρικής Μακεδονίας διαθέτει υδροφόρα οχήματα στην Πυροσβεστική Υπηρεσία. Αυτά, αποστέλλονται σε σημεία που κρίνει η Πυροσβεστική.\nΌπως η Φούρκα, η Νικήτη, η Μεταμόρφωση και το Σέιχ Σου. «Παράλληλα τα οχήματά μας βρίσκονται σε επιφυλακή και συμβάλλουν στην κατάσβεση πυρκαγιών. Όπως εκείνων που σημειώθηκαν τις τελευταίες μέρες στους Δήμους Δέλτα και Θερμαϊκού», προσθέτει.\nΣυνεχίζονται και οι αποκαταστάσεις στην Ημαθία\nΣτο μεταξύ, συνεχίζονται και οι αποκαταστάσεις των ζημιών που σημειώθηκαν στην Ημαθία από το σφοδρό κύμα κακοκαιρίας της 10ης Ιουλίου.\nΟ προϊστάμενος Πολιτικής Προστασίας Ημαθίας, Γιώργος Μπαρμπαρούσης γνωστοποιεί στο ΑΠΕ-ΜΠΕ ότι εντός της εβδομάδας αναμένεται να ολοκληρωθούν οι κοπές επικίνδυνων δέντρων.\nΤα συνεργεία των Δήμων και της Περιφέρειας συνεχίζουν τις καταγραφές ζημιών σε σπίτια και καταστήματα αντίστοιχα.\n«Καταστροφές υπάρχουν σε σπίτια, σκεπές, καταστήματα, τοίχους, υπόστεγα, μηχανολογικό εξοπλισμό, πομόνες νερού κ.ά. Όλα αυτά καταγράφονται ώστε να σταλούν τα αιτήματα για αποζημιώσεις στην Αθήνα.\nΗ διαδικασία βρίσκεται σε εξέλιξη ως τις 10 Αυγούστου, οπότε λήγει η σχετική προθεσμία», αναφέρει.\nΕργασίες αποκατάστασης γίνονται και στο κεντρικό ρέμα του χωριού Μαρίνα Νάουσας, όπου ζημιές σημειώθηκαν στην κοίτη και τις τις δύο γέφυρες του χωριού.\nΠροηγούμενο άρθροΈρχεται καύσωνας – Που και πότε το θερμόμετρο θα χτυπήσει 41 βαθμούς\nΕπόμενο άρθροΟι αποφάσεις για τη θήρα για το κυνηγετικό έτος 2019-2020


Η ΕΡΤ είναι η αρχή. Να γενικεύσουμε τη σύγκρουση! ΟΛΕΣ/ΟΛΟΙ στην απεργία και τη συγκέντρωση Πέμπτη 13/6 (δείτε το ραντεβού του συλλόγου και της εκπαίδευσης) :: Σύλλογος εκπ/κών Π.Ε. "ο Αριστοτέλης"\nΤην Τρίτη 11 Ιούνη, με πραξικοπηματικό τρόπο, σε συνθήκες ολοκληρωτικού κοινοβουλευτισμού, το απολυταρχικό καθεστώς προχώρησε στο κλείσιμο της ΕΡΤ, πετώντας στο δρόμο 2.700 εργαζόμενους! Οι τροϊκανοί απαιτούν, μέχρι τέλος Ιουνίου, χιλιάδες απολύσεις δημοσίων υπαλλήλων. Η κυβέρνηση, προκειμένου να φανεί συνεπής απέναντι στη στρατηγική των μνημονίων, είναι πρόθυμη να θυσιάσει τη δημόσια ραδιοτηλεόραση, υλοποιώντας την πολιτική του ΔΝΤ και της ΕΕ για διάλυση του δημόσιου τομέα, διάλυση της δημόσιας παιδείας και δημόσιας υγείας, λεηλασίας και υποταγής όλων των εργαζομένων. Η κυβέρνηση, στην προσπάθειά της, να εμποδίσει την αντίσταση των εργαζομένων, έκοψε το σήμα όλων των σταθμών της ΕΡΤ, και κάθε άλλου σταθμού που την αναμετάδιδε, «κατέβασε» ακόμα και τις ιστοσελίδες, για να μην ακουστεί το απεργιακό πρόγραμμα των αγωνιζόμενων.\nΚαμία όμως μέθοδός της δεν μπόρεσε να εμποδίσει το μαζικό κύμα συμπαράστασης και αγώνα που ξέσπασε άμεσα. Χιλιάδες εργαζόμενοι, άνεργοι, νέοι, χιλιάδες λαού, συγκεντρώθηκαν στο ραδιομέγαρο της Αγίας Παρασκευής και σε δεκάδες γραφεία και σταθμούς της ΕΡΤ σε όλες τις πόλεις της Ελλάδας.\nΕίναι φανερό ότι σήμερα είναι η ΕΡΤ, αύριο οι εκπαιδευτικοί και έπονται χιλιάδες απολύσεις! Ήδη σε δημοσιεύματα του τύπου ανακοινώνονται απολύσεις συγκεκριμένων εκπαιδευτικών ειδικοτήτων που σύμφωνα με την κυβερνητική ρητορική «περισσεύουν», μετά την αύξηση του ωραρίου στη δευτεροβάθμια εκπαίδευση και την επικείμενη κατάργηση χιλιάδων οργανικών θέσεων.\nΗ τακτική του αιφνίδιου θανάτου για χιλιάδες εργαζομένους και οι πράξεις νομοθετικού περιεχομένου για την άμεση κατάργηση δημόσιων οργανισμών και φορέων αποδεικνύουν ότι η συγκυβέρνηση είναι αδίστακτη και τρομερά επικίνδυνη για το σύνολο του κόσμου της εργασίας. Η πολιτική πρακτική που εφαρμόζεται στην ΕΡΤ είναι προπομπός για τη γενίκευση των ξαφνικών και αιφνίδιων απολύσεων σε όλο το δημόσιο τομέα. Η κατάργηση της δημόσιας τηλεόρασης προετοιμάζει πολιτικά την επιτάχυνση της επίθεσης σε όλο τον κόσμο της εργασίας. Μια εβδομάδα πριν την επιθεώρηση της τρόικας η συγκυβέρνηση θυσιάζει τη δημόσια τηλεόραση στο βωμό της δημοσιονομικής πειθαρχίας.\nΤο κλείσιμο της ΕΡΤ δεν θα περάσει. Μπορούμε να το εμποδίσουμε όλοι και όλες εμείς, οι εργαζόμενοι στο δημόσιο και ιδιωτικό τομέα. Ο οργανωμένος λαός μπορεί να ανατρέψει την πολιτική της συγκυβέρνησης, της Ε.Ε και του ΔΝΤ. Να γίνει η κατάληψη της ΕΡΤ κέντρο αγώνα για ολόκληρο το εργατικό κίνημα.\nΜΑΖΙΚΟΣ ΞΕΣΗΚΩΜΟΣ ΓΙΑ ΤΗΝ ΑΝΑΤΡΟΠΗ ΤΗΣ ΚΥΒΕΡΝΗΣΗΣ, ΤΗΣ ΕΕ ΚΑΙ ΤΟΥ ΔΝΤ\nΟΛΕΣ ΚΑΙ ΟΛΟΙ ΣΤΗΝ ΑΠΕΡΓΙΑ ΚΑΙ ΤΗ ΣΥΓΚΕΝΤΡΩΣΗ ΠΕΜΠΤΗ 13/6, 11.00 π.μ. ΡΑΔΙΟΜΕΓΑΡΟ\n(τα πανό της εκπαίδευσης και του συλλόγου μας\nθα βρίσκονται στο σημείο που είναι το super market AB Βασιλόπουλος)


Παρέμβαση στο Υπουργείο Περιβάλλοντος και Ενέργειας για τη παράταση διόρθωσης των αρχικών κτηματολογικών εγγραφών – Portoni\nΠαρέμβαση στο Υπουργείο Περιβάλλοντος και Ενέργειας για τη παράταση διόρθωσης των αρχικών κτηματολογικών εγγραφών\nΠαρέμβασή μου στο Υπουργείο Περιβάλλοντος και Ενέργειας για τη παράταση διόρθωσης των αρχικών κτηματολογικών εγγραφών.\nΗ διαδικασία της διόρθωσης των αρχικών κτηματολογικών εγγραφών αφορά πλήθος συμπολιτών μας στην Κεφαλονιά και την Ιθάκη που αγωνιούν να ανταπεξέλθουν στις υποχρεώσεις τους υπό τη πίεση της υγειονομικής κρίσης και των συνεπειών από τον κυκλώνα «Ιανός».\nΓια την παράταση προθεσμίας στην εν λόγω διαδικασία έχουν υποβληθεί σχετικά αιτήματα από επιστημονικούς φορείς και επαγγελματικές οργανώσεις τα οποία με βρίσκουν σύμφωνο και αρωγό.\nΣτο πλαίσιο αυτό βρίσκομαι σε διαρκή επικοινωνία με την ηγεσία του Υπουργείου Περιβάλλοντος και Ενέργειας. Θεωρούμε πως μια νομοθετική πρωτοβουλία παράτασης της προθεσμίας διόρθωσης θα αποτελέσει εξέλιξη θετική και αναγκαία.\nΜε δεδομένες τις συνθήκες περιορισμού (lockdown) που ισχύουν στο σύνολο της Ελληνική Επικράτειας, το μέτρο του Υπουργείου θα δώσει ανάσα σε εκατοντάδες ιδιοκτητών που αντικειμενικά αδυνατούν να ανταπεξέλθουν στις υποχρεώσεις τους.\nΩς Βουλευτής Κεφαλονιάς και Ιθάκης παρακολουθώ συστηματικά το εν λόγω ζήτημα.\n(Σημ.: Η φωτογραφία είναι από προηγούμενη συνάντησή μας με τον Υπουργό Περιβάλλοντος και Ενέργειας)\nPrevious Θερμά συλλυπητήρια για την απώλεια του Ιωάννη Σιούτη\nNext Συνεδριάζει το Δημοτικό Συμβούλιο Ληξουρίου την Τρίτη 24 Νοεμβρίου


Το Εργαστήρι του Βαγγέλη Παππά\nΤο Εργαστήρι του Βαγγέλη Παππά μέσα στην ARTe, δημιουργήθηκε με σκοπό να προσελκύσει οποιονδήποτε επιθυμεί να γίνει μέτοχος της Αληθινής Ζωγραφικής. Η ουσία και το ανεκτίμητο βάθος της τέχνης ενυπάρχουν εντός μας κατασπαταλώντας τούτη τη Θεϊκή ενέργεια σε μετριότητες επέρχεται αναμφισβήτητα η απογοήτευση και η αυτοαπόρριψη.\nΓια τον λόγο αυτό, ο Βαγγέλης Παππάς αναλαμβάνει να μυήσει - σε όποιον πραγματικά εκτιμά τον εαυτό του - στα βαθύτερα μυστικά της τέχνης δημιουργώντας έναν αληθινό και γνήσιο καλλιτέχνη.\nΈτσι λοιπόν, μέσα στον μεγάλο χώρο του Αλέξανδρου Ιόλα, και σε καθημερινή βάση από Δευτέρα ως και Παρασκευή, οι μαθητές του εργαστηρίου του Βαγγέλη Παππά θα έχουν την δυνατότητα πολλών και διαδραστικών μέσων εκμάθησης, μέσω μιας ζωντανής διδασκαλίας, η οποία θα έχει ως σκοπό την εξέλιξη του προσωπικού ύφους του κάθε ενός σπουδαστή.\nΤο πρόγραμμα είναι διετές, κι εποπτεύεται αποκλειστικά από τον Βαγγέλη Παππά, ο οποίος σας υπόσχεται πως, αν χειριστείτε την γνώση αυτή με φιλότιμο και υπομονή, εργατικότητα και πίστη στον εαυτό σας, τότε θα έχει την μεγάλη τιμή, στον παραπάνω χρόνο, να σας θεωρεί πραγματικούς συναδέλφους του.\nΑς δούμε όμως ποια είναι η ιδέα και το πρόγραμμα του Βαγγέλη Παππά:\nΕτησίως το πρόγραμμα θα χωρίζεται σε τρίμηνα, ή αλλιώς, σε 3 κύκλους. Κάθε τρίμηνο θα αποτελείται από ένα κυρίαρχο θέμα. Παράδειγμα, το πρώτο τρίμηνο: Οκτώβρης, Νοέμβρης και Δεκέμβριος, κυρίαρχο θέμα στην ομάδα των καλλιτεχνών του πρώτου έτους θα είναι η Μεταστοιχείωση. Τι σημαίνει αυτό; Σημαίνει πως θα ασχοληθούμε με την Μεταμόρφωση, τον Συμβολισμό και τον Μύθο. Και πως θα το καταφέρουμε αυτό; Με πολλούς καταπληκτικούς τρόπους, που μόνο η θαυματουργική αφθονία της Τέχνης μπορεί να προσφέρει…\nΑρχικά κάθε μήνας θα έχει την δική του ταυτότητα. Δηλαδή ο μήνας Οκτώβριος θα είναι ο μήνας της Μεταμόρφωσης, ο μήνας κατά τον οποίον θα ασχοληθούμε αποκλειστικά με την μεταμόρφωση της φόρμας. Και μάλιστα κάθε μια εβδομάδα ξεχωριστά θα έχει το δικό της πρόγραμμα και τον ιδιαίτερο σκοπό της. Παράδειγμα, η πρώτη εβδομάδα θα σας διδάξει την τεχνική της παλέτας, δηλαδή τον τρόπο κατά τον οποίον θα μάθετε να δημιουργείτε νέες χρωματικές αποκαλύψεις μέσα από συγκεκριμένες ασκήσεις και μεθόδους που σχετίζονται με την διαμόρφωση της φόρμας.\nΑλλά όχι μόνο αυτό. Στον στόχο του πρώτου κύκλου, θα μας βοηθήσουν και καλλιτέχνες του παρελθόντος, που σχετίζονται με το κυρίαρχο θέμα μας (Μεταστοιχείωση). Ο Γκουστάβ Μορό, ο Γουίλιαμ Μπλέικ, ο Μπός, ο Πικάσο, ο Ένσορ, ο Σαγκάλ, ο Νταλί, ο Ντε Κίρικο και ο Διαμαντής Διαμαντόπουλος θα μας επηρεάζουν καταλυτικά, εφόσον θα προβάλλονται έργα τους την ίδια στιγμή που θα εσείς θα ζωγραφίζετε, και με αυτό τον τρόπο θα έχετε μια άμεση σχέση με τις εικαστικές τους λύσεις.\nΑμεσα γίνεται αντιληπτό πως το μάθημα στο Εργαστήρι του Βαγγέλη Παππά δεν ήταν αυτό που φανταζόσασταν. Διότι μέσα στο πρόγραμμα που θα παραλάβετε κατά την εγγραφή σας, θα βρείτε ημερομηνίες με παρουσιάσεις -διαλέξεις του συγκλονιστικού έργου πολλών ξένων κι Ελλήνων καλλιτεχνών, επισκέψεις για μελέτη και ζωγραφική επί τόπου σε σπουδαία μουσεία και ζωγραφική σε εξωτερικούς χώρους. Ωστόσο το πιο σημαντικό είναι πως, κατά την διάρκεια των τριών κύκλων θα υπάρξει τουλάχιστον μια εικαστική έκθεση κατά την οποίαν θα προβληθεί το έργο σας ένα εικαστικό γεγονός, το οποίο θα αποτελέσει σταθμό των μαθημάτων σας δεδομένου ότι η εμπειρία της επιμέλειας μιας έκθεσης από τον Βαγγέλη Παππά οδηγεί τους σπουδαστές του σε μια άνευ προηγουμένου καλλιτεχνική συνεργασία. Το γεγονός μιας Έκθεσης είναι από μόνο του σπουδή και αληθινό μάθημα για κάποιον που προορίζεται να γίνει αληθινός καλλιτέχνης.\nΠροτού πάρετε την απόφασή σας, κάντε κάτι καλύτερο! Ρωτήστε τους σπουδαστές που σήμερα συνεχίζουν στο δεύτερο έτος. Αναζητήστε κάθε πληροφορία που σας ενδιαφέρει. Ενημερωθείτε αν το σημείωμα αυτό που διαβάζετε ανταποκρίνεται στην πραγματικότητα, αν υπερβάλλει ή πιθανό λέει τελικώς ελάχιστα μπροστά στην εμπειρία που έζησαν εκείνοι και κατά πόσο άλλαξε ραγδαία η αντίληψη τους περί ζωγραφικής και οι δεξιοτεχνικές τους ικανότητες. Ψάξτε και θα μάθετε. Κι όταν σιγουρέψετε από τις απαντήσεις την επιθυμία σας να γραφτείτε στο Εργαστήρι του Βαγγέλη Παππά, τότε να είστε βέβαιοι πως κι εσείς σε έναν χρόνο από τώρα θα μεταδίδετε την ευεξία που είδατε σε αυτούς τους ανθρώπους, την πληρότητα, την ωριμότητα και την γνώση.\nΈως τότε μπορείτε να επικοινωνείτε με τον Βαγγέλη Παππά για πληροφορίες στο προσωπικό του τηλέφωνο: 6974082518.\nΕδώ να σημειωθεί πως η παρουσία των μαθητών του εργαστηρίου θα πρέπει να είναι υποχρεωτική τουλάχιστον 2 έως 3 φορές την εβδομάδα, πάντα σε συνεννόηση με τον Βαγγέλη Παππά


Πρόγραμμα στήριξης μελισσοκομίας | Προγράμματα | Ο Δήμος | Δήμος Ηρακλείου\nΠρόγραμμα στήριξης μελισσοκομίας\nΣύμφωνα με την Αριθμ. 956/60312 Απόφαση του Υπουργού Αγροτικής Ανάπτυξης και Τροφίμων “Καθορισμός των όρων και των προϋποθέσεων για την εφαρμογή των δράσεων 3.1 - Εξοπλισμός για τη διευκόλυνση των μετακινήσεων» και 3.2 – Οικονομική στήριξη της νομαδικής μελισσοκομίας”, η οποία δημοσιεύτηκε στο ΦΕΚ 1243/Β/15-5-2014, ορίζονται οι δικαιούχοι και οι προϋποθέσεις ένταξης τους στις δύο παραπάνω δράσεις ως εξής:\nΔικαιούχοι της δράσης 3.1 (εξοπλισμός για τη διευκόλυνση των μετακινήσεων)\nα) Κάτοχοι μελισσοκομικής εκμετάλλευσης,\nβ) Κάτοχοι μελισσοκομικού βιβλιαρίου σε ισχύ (θεωρημένου) και\nγ) οι κάτοχοι πρέπει να δηλώνουν τα μελισσοσμήνη τους στο έντυπο Ε1 ή/και Ε3 της ετήσιας δήλωσης φορολογίας εισοδήματος\nΣτη δράση 3.1 ενισχύεται η δαπάνη για την προμήθεια καινούργιων κυψελών αξίας μέχρι τριάντα ευρώ (30,00 €) ανά κυψέλη. Το ποσοστό αντικατάστασης ανέρχεται μέχρι και 10% των κατεχόμενων κυψελών ανά μελισσοκόμο, όπως ο αριθμός τους προκύπτει από τα προσκομιζόμενα δικαιολογητικά. Οι κυψέλες αντικατάστασης, η αγορά των οποίων επιχορηγείται σύμφωνα με τις διατάξεις της παρούσας, θα φέρουν σε εμφανή σημείο αναπόσπαστη ετικέτα (μεταλλική ετικέτα) ή πυροσφράγιση ή θα αναγράφεται σε αυτές με ανεξίτηλο μελάνι «Καν. 1234/07 − ......(το αντίστοιχο έτος κατά περίπτωση)».\nΕνισχύεται η προμήθεια κυψελών αντικατάστασης, οι οποίες πρέπει να αποτελούνται σωρευτικά από:\nα) εμβρυοθάλαμο τύπου standard (10 ή 8 πλαισίων), από ξύλο ή κόντρα πλακέ, με κινητή κατά προτίμηση, βάση\nΔεν αποτελεί επιλέξιμη δαπάνη:\nα) η προμήθεια μεμονωμένων εξαρτημάτων κυψελών, παρά μόνο οι πλήρεις κυψέλες,\nΓια το πρώτο έτος εφαρμογής της παρούσας η υποβολή των αιτήσεων αρχίζει την επομένη και ολοκληρώνεται την 30η εργάσιμη ημέρα από την δημοσίευση της παρούσας (ημερομηνία πρωτοκόλλου εισόδου στα κέντρα μελισσοκομίας στα οποία γίνεται η αίτηση).\n2) α) Επικυρωμένο φωτοαντίγραφο μελισσοκομικού βλιαρίου, το οποίο πρέπει να είναι σε ισχύ (θεωρημένο) κατά την ημερομηνία υποβολής της αίτησης\nβ) επικυρωμένο φωτοαντίγραφο του εντύπου Ε1 (ή Ε3 για επιτηδευματίες) της πιο πρόσφατης φορολογικής δήλωσης εισοδήματος, συνοδευόμενο από αποδεικτικά στοιχεία αποστολής ή κατάθεσης της.\nγ) φωτοαντίγραφο της πρώτης σελίδας βιβλιαρίου τραπέζης, από την οποία προκύπτουν η επωνυμία της τράπεζας, ο αριθμός τραπεζικού λογαριασμού (IBAN), καθώς και ότι ο αιτών είναι δικαιούχος ή συνδικαιούχος του παραπάνω τραπεζικού λογαριασμού\nδ) υπεύθυνη δήλωση του Ν. 1599/86, στην οποία δηλώνονται ότι τα αναγραφόμενα στην αίτηση είναι αληθή.\nΔικαιούχοι της δράσης 3.2 (οικονομική στήριξη της νομαδικής μελισσοκομίας)\nα) Οι «επαγγελματίες αγρότες», όπως αυτοί ορίζονται στο άρθρο 2 παράγραφος 1α του ν. 3874/2010,\nβ) οι συνταξιούχοι του Οργανισμού Γεωργικών Ασφαλίσεων (ΟΓΑ),\nΕνισχύεται η δαπάνη μετακίνησης των μελισσοσμηνών από τον συνήθη μόνιμο τόπο της μελισσοκομικής εκμετάλλευσης σε άλλον, κατά το χρονικό διάστημα από την 1η Σεπτεμβρίου κάθε έτους έως και την 30η Ιουνίου του επόμενου έτους, σύμφωνα με το ύψος χρηματοδότησης που προβλέπεται στο άρθρο 3 για κάθε έτος εφαρμογής της δράσης.\nΟι παραπάνω δικαιούχοι πρέπει να πληρούν σωρευτικά τις κάτωθι προϋποθέσεις:\nα) να είναι κάτοχοι μελισσοκομικής εκμετάλλευσης τουλάχιστον εκατόν πενήντα (150) παραγωγικών μελισσοσμηνών,\nβ) να είναι κάτοχοι μελισσοκομικού βιβλιαρίου σε ισχύ (θεωρημένου) και γ) να δηλώνουν τα μελισσοσμήνη τους στο έντυπο Ε1 ή/και Ε3 της ετήσιας δήλωσης φορολογίας εισοδήματος.\nΕνισχύεται η δαπάνη μετακίνησης τουλάχιστον ογδόντα (80) παραγωγικών μελισσών (όλες μαζί ή τμηματικά) από τον συνήθη μόνιμο τόπο της μελισσοκομικής εκμετάλλευσης με τη χρήση:\nα) τουλάχιστον είκοσι (20) χιλιομέτρων για την περίπτωση της νησιωτικής Ελλάδας, εκτός των νησιών της Κρήτης και της Εύβοιας\nβ) τουλάχιστον πενήντα (50) χιλιομέτρων για την περίπτωση της ηπειρωτικής Ελλάδας και των νησιών της Κρήτης και της Εύβοιας\n2. Ειδικά για την περίπτωση των μικρών νησιών του Αιγαίου Πελάγους, όπως αυτά ορίζονται στον Καν(ΕΚ) 229/2013 του Συμβουλίου, επιλέξιμες είναι μόνο οι μετακινήσεις που πραγματοποιούνται, είτε εντός του ίδιου νησιού είτε σε άλλο μικρό νησί του Αιγαίου Πελάγους.\n3. Ο ΦΠΑ δεν αποτελεί επιλέξιμη δαπάνη.\nΣτην αίτηση που υποβάλλεται στα κέντρα μελισσοκομίας 30 ημέρες μετά την δημοσίευση του παρόντος, δηλώνονται τα ακόλουθα:\nα) ο αριθμός των μετακινούμενων παραγωγικών μελισσών για τις οποίες ζητείται ενίσχυση, ο οποίος πρέπει να είναι τουλάχιστον ογδόντα (80) (όλες μαζί ή τμηματικά) και σε καμία περίπτωση δεν πρέπει να υπερβαίνουν τον συνολικό αριθμό μελισσοσμηνών, που αποδεδειγμένα κατέχει ο αιτών\nβ) η συνήθης περιοχή μόνιμης εγκατάστασης του μελισσοκομείου\nγ) ο συνήθης χρόνος παραμονής των μελισσιών στη θέση αυτή\nδ) η πιθανή τοποθεσία μετακίνησης των μελισσοσμηνών (Περιφερειακή Ενότητα, θέση, κ.λπ.)\nε) η πιθανή χρονική περίοδος μετακίνησης και παραμονής τους εκεί.\nδ) υπεύθυνη δήλωση του Ν. 1599/86\nε) φωτοαντίγραφο της πρώτης σελίδας του βιβλιαρίου ΟΓΑ, από όπου προκύπτουν τα στοιχεία του δικαιούχου, καθώς και της σελίδας θεώρησης, από όπου προκύπτει ότι το βιβλιάριο αυτό είναι σε ισχύ κατά την ημερομηνία υποβολής της αίτησης\nζ) φωτοαντίγραφο της άδειας κυκλοφορίας του ΦΙΧ, εφόσον αυτό χρησιμοποιηθεί για την μεταφορά των μετακινούμενων κυψελών.


Τι λέει η Άννα Κορακάκη για τη συμμετοχή της στο Survivor 2 | Documento\nΔιαβάζετε: ΤΙ ΛΕΕΙ Η ΑΝΝΑ ΚΟΡΑΚΑΚΗ ΓΙΑ ΤΗ ΣΥΜΜΕΤΟΧΗ ΤΗΣ ΣΤΟ SURVIVOR 2\n5.12.2017 | 16:14\nNα συμμετέχει στο Survivor 2 φέρουν πολλά δημοσιεύματα την χρυσή Ολυμπιονίκη μας, Άννα Κορακάκη, υποστηρίζοντας ότι βρίσκεται ήδη σε προχωρημένες συζητήσεις για το θέμα.\nΗ ίδια αποφάσισε να βάλει τέλος στις φήμες, με ανάρτησή της στο Instagram, όπου, μεταξύ άλλων, τονίζει ότι δεν έχει δεχθεί καν σχετική πρόταση, καθώς ότι όσο παραμένει εν ενεργεία αθλήτρια και ασχολείται με τον πρωταθλητισμό, δεν θα συμμετάσχει ποτέ ούτε στο ίδιο, ούτε σε άλλο αντίστοιχο παιχνίδι.\n«Τις τελευταίες μέρες ένα θέμα έχει πάρει μεγάλες διαστάσεις και οφείλω για ακόμη μία φορά να υπερασπιστώ τον τίτλο και την ιδιότητά μου.\n«Ρεπορτάζ» της κ. Θεοδωροπούλου για τον «Ελεύθερο Τύπο», ξεκίνησε μία θύελλα αναπαραγωγής του θέματος, χωρίς προηγούμενο.\nΣτο άρθρο της, αναφέρει με κάθε λεπτομέρεια, συνάντησή μου με τη διευθύντρια προγράμματος στην Αθήνα -παρουσία του προπονητή μου- και πρόταση που εξετάζω σοβαρά, για συμμετοχή μου στο Survivor ΙΙ.\nΠοτέ μέχρι σήμερα, έμμεσα ή άμεσα, επίσημα ή ανεπίσημα, δεν μου έγινε πρόταση επ' αυτού, από κανένα.\nΦυσικά, όλο αυτό αναπαράγεται αδιάκοπα, χωρίς κανείς να σκεφτεί να διασταυρώσει αυτή την είδηση με την άμεσα εμπλεκόμενη· εμένα.\nΠιστεύω πως πρέπει να αποκαταστήσω απλώς μία αλήθεια που αξίζει να γνωρίζουν -τουλάχιστον- οι τόσοι άνθρωποι που με στηρίζουν και δεν τυχαίνει να με γνωρίζουν προσωπικά. #dontbelievewhatyouread».